பெங் சியாங்யியன்

பெங் சியாங்யியன் (Peng Xiongjian) என்பவர் சீனாவைச் சேர்ந்த ஒரு சதுரங்க வீரராவார். 2000 ஆம் ஆண்டில் சீனாவின் பன்சிகுவா நகரத்தில் பிறந்தார்.2017年全国新人王赛参赛棋手介绍 - 徐译和彭雄健 சென்சென் பல்கலைக்கழகத்தில் படித்து வருகிறார்.  பிடே அமைப்பு 2023 ஆம் ஆண்டில் இவருக்கு சதுரங்க கிராண்டுமாசுட்டர் பட்டத்தை வழங்கியது.

சதுரங்க வாழ்க்கை
பெங் தனது 8 வயதில் சதுரங்கம் விளையாடத் தொடங்கினார். சதுரங்கத்தில் கவனம் செலுத்துவதற்காக 11 வயதில் தனது சொந்த ஊரான பன்சிகூவாவிலிருந்து சோங்கிங்கிற்கு குடிபெயர்ந்தார்.

கட்டா காம்சுக்கி மற்றும் வாங் ஆவோவைப் போலவே, பெங் முதலில் பன்னாட்டு சதுரங்க மாசுட்டர் பட்டத்தைப் பெறாமலேயே கிராண்ட்மாசுட்டர் ஆனார்.  தனது கிராண்டுமாசுட்டர் விதிமுறைகளை பின்வரும் இடங்களில் அடைந்தார்:

2016 திசம்பர்:  ஐனான் பன்னாட்டு திறந்தநிலைப் போட்டி
2019 சூலை: கிராண்டுமாசுட்டர் ரவுண்ட் ராபின், ஆர்பிசு
2019 ஆகத்து: ஊனான் பன்னாட்டு திறந்தநிலைப் போட்டி

2016 ஆம் ஆண்டு திசம்பர் மாதத்தில் பெங் அதுவரை ஓர் அறியப்படாத வீரராகவும் 29ஆவது தரவரிசையில் இருந்த போதிலும், ஐனான் தான்சோ பன்னாட்டு திறந்தநிலை போட்டியில் 30 வீரர்களில் 6ஆவது இடத்தைப் பிடித்தார்.

2017 ஆம் ஆண்டு ஏப்ரல் மாதத்தில் சாங்காய் ஐவான் கோப்பை போட்டியில் பெங் லியு யான் மற்றும் வாங் டோங்சென் ஆகியோருடன் இரண்டாவது இடத்தைப் பிடித்தார்.

2020 ஆம் ஆண்டு சூன் மாதத்தில் ஆசிய இளையோர் இணையவழி சதுரங்க வெற்றியாளர் போட்டியில்  பெங் 5 ஆவது இடத்தைப் பிடித்தார்.

2023 ஆம் ஆண்டு சூலை மாதத்தில் பெங் 56ஆவது பீல் எம்டிஓ சதுரங்க விழாவில் 4ஆவது இடத்தைப் பிடித்தார். இறுதிச் சுற்றில் பு சியாங்சிக்கு எதிராக சமநிலை முடிவை ஈட்டிய பிறகு பன்னாட்டு மாசுட்டர் விதிமுறையைப் பெற்றார்.

மேற்கோள்கள்

பகுப்பு:2000 பிறப்புகள்
பகுப்பு:வாழும் மக்கள்
பகுப்பு:சதுரங்கப் பேராதன்கள்
பகுப்பு:சீன சதுரங்க வீரர்கள்